Danske kommuner 1970-2006

Denne side indeholder en oversigt over de danske amter, der har eksisteret mellem Kommunalreformen fra onsdag den 1. april 1970 og indtil Strukturreformen fra mandag den 1. januar 2007.

Ved indgangen til 1960'erne var Danmark inddelt i over 1.000 land- og købstadskommuner, med et maksimum i 1965 på 1345 kommuner i alt, heraf 1257 landkommuner, et antal der imidlertid blev reduceret ved en række lokale sammenlægninger i løbet af årtiet. Sammenlægningerne kulminerede med reformen i 1970, der reducerede antallet af kommuner til 277, og som med undtagelse af Københavns og Frederiksberg Kommuner nu alle fik samme status. Samtidig blev antallet af amter reduceret til 14, hvortil kom Grønland, der indtil indførelsen af hjemmestyre i 1979 formelt set også var et dansk amt. I det egentlige Danmark forblev strukturen forholdsvis stabil, idet et par sammenlægninger i 1974 dog bragte antallet af kommuner ned på 275, et tal der til gengæld skulle holde i mange år efter. I 2003 blev de fem kommuner på Bornholm imidlertid slået sammen med amtskommunen til Bornholms Regionskommune, hvorefter antallet af kommuner faldt til 271 og antallet af amter til 13. Få år efter vedtoges imidlertid en ny reform, der trådte kraft i 2007. På Ærø tog man dog forskud på fremtiden og sammenlagde øens to kommuner til Ærø Kommune søndag den 1. januar 2006. Da reformen trådte i kraft 1. januar 2007 blev de nu 270 kommuner og 13 amtskommuner så lagt sammen til henholdsvis 98 kommuner og fem regioner.

Se også Liste over danske kommuner og Kommuner i Danmark efter indbyggertal for den inddeling, som trådte i kraft den 1. januar 2007.

Kommuner uden for amtskommunal inddeling 
Både Frederiksberg og Københavns Kommune havde en historisk særstatus, der sidestillede dem med amter. Det betød at de kommuner fungerede både som amt og kommune. Efter nedlæggelsen af Bornholms Amt i 2003 fik Bornholms Regionskommune samme status. Alle tre kommuner mistedede deres særstatus ved strukturreformen i 2007, hvor de blev en del af Region Hovedstaden.

Øgruppen Ertholmene, nordøst for Bornholm, er uden for kommunal inddeling. Øerne hører direkte under Forsvarsministeriet.

Bornholms Amt 

Bornholms Amt forblev uændret fra sin oprettelse i 1662, hvor det erstattede Hammershus Len. Kommunalreformen i 1970 reducerede antallet af kommuner fra 16 landkommuner og seks købstadskommuner til fem primærkommuner. Bornholms Amt blev afviklet onsdag den 1. januar 2003 efter en folkeafstemning tirsdag den 29. maj 2001, der besluttede at sammenlægge kommunerne med amtskommunen til Bornholms Regionskommune. Denne kommune varetog amtsopgaver indtil disses afvikling mandag den 1. januar 2007.

Amtet indgik ved strukturreformen 2007 i Region Hovedstaden.

Amtet bestod af de følgende 5 kommuner:
 Allinge-Gudhjem
 Hasle
 Neksø
 Rønne
 Åkirkeby

Frederiksborg Amt 

Frederiksborg Amts ydre grænser forblev uændret efter kommunalreformen i 1970. Se evt. Frederiksborg Amt (før 1970). Amtet indgik ved strukturreformen 2007 i Region Hovedstaden.

Amtet bestod af de følgende 19 kommuner:

 Allerød
 Birkerød
 Farum
 Fredensborg-Humlebæk
 Frederikssund
 Frederiksværk
 Græsted-Gilleleje
 Helsinge
 Helsingør
 Hillerød
 Hundested
 Hørsholm
 Jægerspris
 Karlebo
 Skibby
 Skævinge
 Slangerup
 Stenløse
 Ølstykke

Fyns Amt 

Fyns Amt blev etableret ved en sammenlægning af Odense, Assens og Svendborg amter ved kommunalreformen i 1970. Amtet omfattede Fyn, Ærø og Langeland samt 90 mindre øer. Målt på antallet af kommuner, var Fyns Amt det største med sine 32 kommuner. I 2006 faldt tallet dog til 31, da Ærøskøbing og Marstal blev slået sammen til Ærø Kommune. Amtet indgik ved strukturreformen 2007 i Region Syddanmark.

Amtet bestod af de følgende 32 kommuner:

 Assens
 Bogense
 Broby
 Egebjerg
 Ejby
 Faaborg
 Glamsbjerg
 Gudme
 Haarby
 Kerteminde
 Langeskov
 Marstal - Slået sammen med Ærøskøbing til Ærø Kommune i 2006.
 Middelfart
 Munkebo
 Nyborg
 Nørre Aaby
 Odense
 Otterup
 Ringe
 Rudkøbing
 Ryslinge
 Svendborg
 Sydlangeland
 Søndersø
 Tommerup
 Tranekær
 Ullerslev
 Vissenbjerg
 Ærøskøbing - Slået sammen med Marstal til Ærø Kommune i 2006.
 Ørbæk
 Årslev
 Aarup

Grønlands Amt 

Grønlands Amt blev oprettet, da Grønland blev en del af kongeriget som ophævede dets kolonistatus sluttede med oprettelsen af Danmarks Riges Grundlov i 1953 og efterfølgende blev sidestillet med et dansk amt. Ved hjemmestyreloven i 1979 blev denne status ophævet ved indførslen af Grønlands Hjemmestyre efter en folkeafstemning om mere autonomi.

Amtet bestod af de følgende 18 kommuner:

 Ammassalik
 Ilulissat
 Ittoqqortoormiit
 Ivittuut
 Kangaatsiaq
 Maniitsoq
 Nanortalik
 Narsaq
 Nuuk
 Paamiut
 Qaqortoq
 Qasigiannguit
 Qeqertarsuaq
 Qaanaaq
 Sisimiut
 Upernavik
 Uummannaq
 Aasiaat

Københavns Amt 

Københavns Amt omfattede fra 1808 også det tidlige Roskilde Amt, som dog igen blev udskilt ved kommunalreformen i 1970. Amtet dækkede den østlige del af Sjælland samt øerne Amager og Saltholm, dog ikke kommunerne København og Frederiksberg, der begge havde status som selvstændige amter. Amtet indgik ved strukturreformen 2007 i Region Hovedstaden.

Kommunerne i amtet blev ikke umiddelbart berørt af kommunalreformen, men mandag den 1. april 1974 blev Sengeløse, som var blevet oprettet som selvstændig kommune onsdag den 1. april 1970, og Høje-Taastrup slået sammen til Høje-Taastrup Kommune, mens Store Magleby og Dragør Kommune blev slået sammen til Dragør Kommune. Desuden blev Avedøre Sogn, der var en del af Glostrup Kommune men isoleret fra resten af den, overført til Hvidovre Kommune.

Amtet bestod af de følgende 18 kommuner:

 Albertslund
 Ballerup
 Brøndby
 Dragør
 Gentofte
 Gladsaxe
 Glostrup - Avedøre Sogn overført til Hvidovre i 1974.
 Herlev
 Hvidovre
 Høje-Taastrup
 Ishøj
 Ledøje-Smørum
 Lyngby-Taarbæk
 Rødovre
 Sengeløse - sammenlagt med Høje-Taastrup i 1974.
 Store Magleby - sammenlagt med Dragør i 1974.
 Søllerød
 Tårnby
 Vallensbæk (fejlagtigt afbildet som en indsø (hvid farve) på ovenviste kort)
 Værløse

Nordjyllands Amt 

Nordjyllands Amt blev dannet ved en sammenlægning af Hjørring og Aalborg amter, samtidig med dele af Thisted og Viborg amter blev overført ved kommunalreformen i 1970. Amtet var arealmæssigt det største (foruden Grønlands Amt, 1953-1979), dog overgået af Fyns Amt på antallet af kommuner. Amtet indgik ved strukturreformen 2007 i Region Nordjylland.

Amtet bestod af de følgende 27 kommuner:

 Arden
 Brovst
 Brønderslev
 Dronninglund
 Farsø
 Fjerritslev
 Frederikshavn
 Hadsund
 Hals
 Hirtshals
 Hjørring
 Hobro
 Læsø
 Løgstør
 Løkken-Vrå
 Nibe
 Nørager
 Pandrup
 Sejlflod
 Sindal
 Skagen
 Skørping
 Støvring
 Sæby
 Aabybro
 Aalborg
 Aars

Ribe Amt 

Ribe Amt forblev uændret ved kommunalreformen i 1970. Amtet omfattede de sydvestlige dele af Jylland samt Fanø. Amtet indgik ved strukturreformen 2007 i Region Syddanmark. Pånær Bornholm var Ribe Amt det befolkningsmæssigt mindste i Danmark.

Amtet bestod af de følgende 14 kommuner:

 Billund
 Blaabjerg
 Blåvandshuk
 Bramming
 Brørup
 Esbjerg
 Fanø
 Grindsted
 Helle
 Holsted
 Ribe
 Varde
 Vejen
 Ølgod

Ringkjøbing Amt 

Ringkjøbing Amt forblev uændret ved kommunalreformen i 1970 på nær enkelte kommuner, og var indtil reformen det største amt. Efter reformen blev det overgået af Nordjyllands Amt. Amtet indgik ved strukturreformen 2007 i Region Midtjylland.

Amtet bestod af de følgende 18 kommuner:

 Aulum-Haderup
 Brande
 Egvad
 Herning
 Holmsland
 Holstebro
 Ikast
 Lemvig
 Ringkøbing
 Skjern
 Struer
 Thyborøn-Harboøre
 Thyholm
 Trehøje
 Ulfborg-Vemb
 Videbæk
 Vinderup
 Aaskov

Roskilde Amt 

Roskilde Amt blev udskilt fra Københavns Amt ved kommunalreformen i 1970, og opfylder stort de ydre grænser som det oprindelige Roskilde Amt havde. Amtet indgik ved strukturreformen 2007 i Region Sjælland.

Amtet bestod af de følgende 11 kommuner:

 Bramsnæs
 Greve
 Gundsø
 Hvalsø
 Køge
 Lejre
 Ramsø
 Roskilde
 Skovbo
 Solrød
 Vallø

Storstrøms Amt 

Storstrøms Amt blev dannet ud fra Maribo Amt samt de sydlige dele af Præstø Amt ved kommunalreformen i 1970. Amtet blev navngivet efter Storstrømmen. Amtet indgik ved strukturreformen 2007 i Region Sjælland.

Amtet bestod af de følgende 24 kommuner:

 Fakse
 Fladså
 Holeby
 Holmegaard
 Højreby
 Langebæk
 Maribo
 Møn
 Nakskov
 Nykøbing Falster
 Nysted
 Næstved
 Nørre Alslev
 Præstø
 Ravnsborg
 Rudbjerg
 Rødby
 Rønnede
 Sakskøbing
 Stevns
 Stubbekøbing
 Suså
 Sydfalster
 Vordingborg

Sønderjyllands Amt 

Sønderjyllands Amt blev dannet af Haderslev, Tønder, Åbenrå og Sønderborg ved kommunalreformen i 1970. Amtet indgik ved strukturreformen 2007 i Region Syddanmark.

Amtet bestod af de følgende 23 kommuner:

 Augustenborg
 Bov
 Bredebro
 Broager
 Christiansfeld
 Gram
 Gråsten
 Haderslev
 Højer
 Lundtoft
 Løgumkloster
 Nordborg
 Nørre-Rangstrup
 Rødding
 Rødekro
 Skærbæk
 Sundeved
 Sydals
 Sønderborg
 Tinglev
 Tønder
 Vojens
 Aabenraa

Vejle Amt 

Vejle Amt blev dannet ved kommunalreformen i 1970 af det tidligere Vejle Amt samt nogle omkringliggende kommuner. Amtet indgik ved strukturreformen 2007 i Region Syddanmark.

Amtet bestod af de følgende 16 kommuner:

 Brædstrup
 Børkop
 Egtved
 Fredericia
 Gedved
 Give
 Hedensted
 Horsens
 Jelling
 Juelsminde
 Kolding
 Lunderskov
 Nørre-Snede
 Tørring-Uldum
 Vamdrup
 Vejle

Vestsjællands Amt 

Vestsjællands Amt blev dannet ved sammenlægning af Holbæk og Sorø amter ved kommunalreformen i 1970. Øen Samsø udgik i samme forbindelse af Holbæk Amt til Århus Amt. Amtet indgik ved strukturreformen 2007 i Region Sjælland.

Amtet bestod af de følgende 23 kommuner:

 Bjergsted
 Dianalund
 Dragsholm
 Fuglebjerg
 Gørlev
 Hashøj
 Haslev
 Holbæk
 Hvidebæk
 Høng
 Jernløse
 Kalundborg
 Korsør
 Nykøbing-Rørvig
 Ringsted
 Skælskør
 Slagelse
 Sorø
 Stenlille
 Svinninge
 Tornved
 Trundholm
 Tølløse

Viborg Amt 

Viborg Amt blev dannet ved sammenlægning af det gamle Viborg Amt samt Thisted Amt ved kommunalreformen i 1970. Amtet indgik ved strukturreformen 2007 i Region Midtjylland på nær følgende kommuner, der indgik i Region Nordjylland, nemlig Hanstholm, Sydthy og Thisted, som alle tre blev sammenlagt til den nye Thisted Kommune og Morsø Kommune, der fortsatte som selvstændig efter Strukturreformen.

Amtet bestod af de følgende 17 kommuner:

 Bjerringbro
 Skive
 Fjends
 Spøttrup
 Hanstholm
 Sundsøre
 Hvorslev
 Sydthy
 Karup
 Thisted
 Kjellerup
 Tjele
 Morsø
 Viborg
 Møldrup
 Aalestrup
 Sallingsund

Århus Amt 

Århus Amt blev dannet ved sammenlægning af det gamle Aarhus Amt og Randers Amt samt de nordlige dele af Skanderborg Amt, hvor de sydlige dele gik til Vejle Amt. Amtet indgik ved strukturreformen 2007 i Region Midtjylland.

Amtet bestod af de følgende 26 kommuner:

 Ebeltoft
 Galten
 Gjern
 Grenaa
 Hadsten
 Hammel
 Hinnerup
 Hørning
 Langå
 Mariager
 Midtdjurs
 Nørhald
 Nørre Djurs
 Odder
 Purhus
 Randers
 Rosenholm
 Rougsø
 Ry
 Rønde
 Samsø
 Silkeborg
 Skanderborg
 Sønderhald
 Them
 Århus

Se også 
 Liste over danske kommuner
 Strukturreformen 2007
 Kommunalreformen i 1970

1970-2006